《哭李实甫》
宋代·舒岳祥

帝阍尝再叩，龙颔竟难攀。
帙散萤千点，诗留豹一斑。
人生会有极，吾道几曾还。
藏我择轩记，名垂天地间。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。